《汲江亭中秋得江字》
明代·黄克晦

云雨黄昏无处所，虚亭凉色满空江。
客中良夜秋三五，水底青天月一双。
露气凝珠依玉树，桂花飞霰落银缸。
相看况有同心在，弄影酣歌坐竹窗。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。